
Jogos-e a jogos védelem? A jogos védelem vizsgálata alapjogi szempontból, különös tekintettel az új Btk. tervezetére

A dolgozatom tárgyát képező kérdéskör kiválasztásánál szem előtt tartottam, hogy az alkotmányjog területén, egy a jogban nem jártas ember számára is érdekfeszítő témában vizsgálódjak. A vizsgált büntethetőségi akadály aktualitása ered, egyfelől a személy és a tulajdon ellen irányuló erőszakos jogtalan támadások megnövekedett számára tekintettel, a társadalom nyomására kialakult kriminálpolitikai célkitűzésből, mely szerint a jogos védelmi helyzetbe került személy lehetőségeinek körét szélesíteni kell, másfelől a jogos védelem 2012. évi C. törvényben történt újraszabályozásából.
Munkám célkitűzése egyrészt, az általam megismert és a jogos védelemmel kapcsolatban felmerülő alkotmányjogi dilemmák vizsgálata, másrészt célomként jelölhető meg a 2012. évi C. törvényhez vezető törvénytervezeteken keresztül bemutatni, hogyan jutott el alkotmányjogi szempontból a jogos védelem intézménye az új Btk-ban helyet kapó normaszövegig.
A dolgozathoz felhasznált szakirodalom relevanciájában, leginkább kritikai forráselemzés módszerét alkalmaztam.
Végül, vizsgálódásom főbb tárgyköreit összegzem.
A jogos védelem Alaptörvényben való megjelenése kapcsán megállapítható, hogy a Btk-ban megjelenő szabályozás nem változott és eredendően egy alapjogokat garantáló jogintézményről van szó, ez esetben a jogos védelem alapjogként való említése elvetendő.
A jogbiztonság erősítését szolgálná, valamint az állam objektív intézményvédelmi kötelezettségét erősíteni, ha a jogos védelem által védett jogi tárgyak körét kiszélesíteni a jogalkotó. A jelenleg védett jogi tárgyak listájába üdvözlendő lenne felvenni a saját, illetőleg más jogainak védelmét.
Az EEJE 2. cikkének vizsgálata során kifejtettem, hogy az adott nemzetközi kötelezettség csupán közvetlenül lehet hatással a jogos védelem hazai szabályozására, hiszen az Egyezmény, az állam és a magánfelek között létrejövő nézeteltérések és nem a magánfelek egymás közötti konfliktusainak feloldására jött létre.
Végül a jogos védelem határaként a fennálló alapjogsérelem megszűntét jelöltem meg. Ebben az esetben az arányosság helyébe egy finomított túllépés kerül, mely fogalom határkőként, a jogtalan támadás elhárításának célját nevezi meg.



